С победите си в Китайско-японската и Руско-японската война, Япония си извоюва обширна зона на влияние в Манджурия и северен Китай. Страната се присъединява към европейските сили в борбата за икономическо и политическо влияние. Свалянето на династия Цин в резултат на Синхайската революция и последвалото обявяване на република, начело с генерал Юан Шикай, предлага възможност за засилването на японските позиции. Япония изисква признаване на завладените германски колониални владения на полуостров Шандун, както и нови правомощия, които биха превърнали китайската република в марионетна държава.